### Beslutningstema

Forelæggelse af Tønder Vand A/S's indgåelse af frivillige dyrkningsaftaler til beskyttelse af grundvandet.

### Historik

I 2019 blev der indgået en politisk aftale om at nedbringe risikoen for nedsivning af pesticider i de boringsnære beskyttelsesområder (BNBO), som staten har udpeget. Kommunen har gennemgået og risikovurderet de udpegede områder. Der skal herefter indgås aftaler om pesticidfrit drift på de arealer, hvor der er risiko for udvaskning af pesticider. Aftalerne skal indgås mellem vandværker og de enkelte lodsejere. Kommunalbestyrelsen besluttede den 25. maj 2022, at der kunne meddeles påbud om dyrkningsrestriktioner, hvis der ikke kunne indgås frivillige aftaler.

### Sagsfremstilling

Alle aftaler er nødvendige for at beskytte grundvandet, idet kommunens risikovurdering har vist, at der vil være fare for udvaskning af pesticider ved boringerne.

De pågældende aftaler skal forelægges Kommunalbestyrelsen, jf. vandforsyningslovens § 13.

Tønder Vand A/S har indgået aftaler om pesticidfri drift ved boring nr. 13 ved [adresse] i december 2022 og januar 2023. Der er også indgået aftale om overdragelse af arealer ved boring 3 i Else Nørgaard i november 2021. Derudover forelægges en aftale om pesticidfri drift af arealer i [adresse] fra december 2014. Aftalerne er vedlagt som bilag.

Det har ikke været muligt, at indgå frivillige aftaler med lodsejerne ved de øvrige 4 boringer - i/ved beliggende [adresse] nord for Tønder -, hvor der også er risiko for udvaskning af pesticider til grundvandet. Forvaltningen forventer at skulle give påbud efter nyeste lovgivning, der træder i kraft den 1. juli 2024.

På Højer vandværk er der etableret ny boring i 2023. Ny udpegning af BNBO her afventer statens beregning af nye BNBO'er, og først derefter skal der forhandles med de relevante lodsejere.

### Økonomi

Tønder Vand A/S har afholdt alle udgifter.

### Lovgrundlag

Bekendtgørelse om økonomiske rammer for vandselskaber, Jean Berg, Bettina Petersen

### Indstilling Direktøren for Teknik/Miljø, Service og Beskæftigelse indstiller,

|  |  |
| --- | --- |
| at | aftalerne tages til efterretning, og |
| at | indstillingen videresendes til Økonomiudvalget og Kommunalbestyrelsen, så kravene i bekendtgørelsen er opfyldt. |

Beslutning fra Teknik- og Miljøudvalget, 11. juni 2024, pkt. 9:

Indstillingen anbefales.

Beslutning fra Økonomiudvalget, 20. juni 2024, pkt. 22:

Indstillingen anbefales.

Sigrid Søndergaard og Magnus Klausen deltog ikke i mødet.

### Beslutning

Indstillingen godkendt.